CELEX: 32011D0258
Language: lv
Date: 2011-04-27 00:00:00
Title: 2011/258/ES: Komisijas Īstenošanas lēmums ( 2011. gada 27. aprīlis ), ar kuru groza Lēmumu 89/471/EEK, ar ko apstiprina metodes cūku liemeņu klasificēšanai Vācijā (izziņots ar dokumenta numuru C(2011) 2709)

29.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 110/29
            
         KOMISIJAS ĪSTENOŠANAS LĒMUMS
   (2011. gada 27. aprīlis),
   ar kuru groza Lēmumu 89/471/EEK, ar ko apstiprina metodes cūku liemeņu klasificēšanai Vācijā
   (izziņots ar dokumenta numuru C(2011) 2709)
   (Autentisks ir tikai teksts vācu valodā)
   (2011/258/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar 4. pantu,
   tā kā:
   
               (1)
            
            
               Ar Komisijas Lēmumu 89/471/EEK (2) tika apstiprināta vairāku metožu izmantošana cūku liemeņu klasificēšanai Vācijā.
            
         
               (2)
            
            
               Vācija ir paziņojusi, ka ir absolūti nepieciešams atjaunināt valstī izmantoto formulu, lai ņemtu vērā pēdējos 15 gados notikušo attīstību selekcijas jomā. Klasifikācijas aparāta vienādojums muskuļaudu daudzuma aprēķināšanai un metode “Zwei-Punkt-Meßverfahren” (ZP) pēdējo reizi tika atjaunināti 1995. gadā.
            
         
               (3)
            
            
               Vācija ir lūgusi Komisiju apstiprināt to formulu aizstāšanu, kuras izmanto cūku liemeņu klasifikācijai paredzētajās metodēs “General Electric Logiq 200pro”, “Autofom I” un “Zwei-Punkt-Meßverfahren” (ZP), kā arī apstiprināt divas jaunas metodes cūku liemeņu klasifikācijai tās teritorijā, un protokolā, kas minēts 23. panta 4. punktā Komisijas 2008. gada 10. decembra Regulā (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (3), ir sīki aprakstījusi sadalīšanas izmēģinājumu, norādot principus, uz kuriem šī metode pamatojas, sadalīšanas izmēģinājuma rezultātus, kā arī vienādojumus, ko izmanto, lai novērtētu muskuļaudu procentuālo daudzumu.
            
         
               (4)
            
            
               Pārbaudot šo lūgumu, tika secināts, ka ir izpildīti minēto klasifikācijas metožu apstiprināšanas nosacījumi. Tāpēc šīs klasifikācijas metodes ir jāapstiprina Vācijā.
            
         
               (5)
            
            
               Tāpēc attiecīgi jāgroza Lēmums 89/471/EEK.
            
         
               (6)
            
            
               Ņemot vērā tehniskos apstākļus saistībā ar jaunu aparātu un jaunu vienādojumu ieviešanu, cūku liemeņu klasifikācijas metodes, kas apstiprinātas ar šo lēmumu, ir jāpiemēro no 2011. gada 4. oktobra.
            
         
               (7)
            
            
               Aparātu vai klasifikācijas metožu izmaiņas nav atļautas, ja vien tās nav skaidri apstiprinātas ar Komisijas lēmumu.
            
         
               (8)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 89/471/EEK groza šādi.
   
               1.
            
            
               Lēmuma 1.a pantu aizstāj ar šādu pantu:
               “1.a pants
               Atkāpjoties no 1. panta 2. un 3. punkta, saskaņā ar V pielikuma B daļas IV iedaļas 1. punktu Padomes Regulā (EK) Nr. 1234/2007 (4) cūku liemeņu klasifikācijai Vācijā ir atļauts izmantot šādas metodes:
               
                           —
                        
                        
                           aparātu “Autofom I” un ar to saistītās novērtējuma metodes, kuru sīks apraksts ir sniegts pielikuma III daļā,
                        
                     
                           —
                        
                        
                           aparātu “Autofom III” un ar to saistītās novērtējuma metodes, kuru sīks apraksts ir sniegts pielikuma IV daļā,
                        
                     
                           —
                        
                        
                           aparātu “CSB Image Meater” un ar to saistītās novērtējuma metodes, kuru sīks apraksts ir sniegts pielikuma V daļā.
                        
                     
         
               2.
            
            
               Lēmuma pielikumu groza saskaņā ar šā lēmuma pielikumu.
            
         2. pants
   Šo lēmumu piemēro no 2011. gada 4. oktobra.
   3. pants
   Šis lēmums ir adresēts Vācijas Federatīvajai Republikai.
   
      Briselē, 2011. gada 27. aprīlī
      
         
            Komisijas vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 233, 10.8.1989., 30. lpp.
   
      (3)  OV L 337, 16.12.2008., 3. lpp.
   
      (4)  OV L 299, 16.11.2007., 1. lpp”.
   
      PIELIKUMS
      Lēmuma 89/471/EEK pielikumu groza šādi.
      
                  1.
               
               
                  Pielikuma I daļā (Ultrasonic Scanner GE Logiq 200pro) 2. punktu aizstāj ar šādu punktu:
                  
                              “2.
                           
                           
                              Cūku liemeņa muskuļaudu daudzumu aprēķina pēc šādas formulas:
                              LMP = 60,98501 – 0,85831•x1 + 0,16449•x2
                              
                              kur:
                              
                                          LMP
                                       
                                       
                                          =
                                       
                                       
                                          aplēstais liemeņa muskuļaudu procentuālais daudzums,
                                       
                                    
                                          x1
                                          
                                       
                                       
                                          =
                                       
                                       
                                          muguras tauku biezums (ieskaitot ādu), ko mēra 7 centimetrus no sadalīta liemeņa viduslīnijas starp otro un trešo ribu no beigām (milimetros),
                                       
                                    
                                          x2
                                          
                                       
                                       
                                          =
                                       
                                       
                                          muguras muskuļu biezums, ko mēra tajā pašā laikā un vietā kā x1 (milimetros).
                                       
                                    Šo formulu piemēro liemeņiem, kuru svars ir no 50 līdz 120 kilogramiem.”
                           
                        
            
                  2.
               
               
                  Pielikuma II daļā (Zwei-Punkt-Meßverfahren (ZP)) 2. punktu aizstāj ar šādu punktu:
                  
                              “2.
                           
                           
                              Cūku liemeņu muskuļaudu daudzumu aprēķina pēc šādas formulas:
                              LMP = 58,10122 – 0,56495•F + 0,13199•M
                              kur:
                              
                                          LMP =
                                       
                                       
                                          aplēstais liemeņa muskuļaudu procentuālais daudzums,
                                       
                                    
                                          F –
                                       
                                       
                                          tauku mērījums: šķēlumā redzamais minimālais tauku kārtas biezums (ieskaitot ādu), ko mēra vietā, kas visplānākajā kārtā pārsedz M. glutaeus medius (milimetros),
                                       
                                    
                                          M –
                                       
                                       
                                          gaļas mērījums, ko veic visīsākajā savienojuma vietā starp M. gluteus medius priekšējās daļas (galvas daļas) beigām un mugurkaula augšējo (muguras daļas) malu (milimetros).
                                       
                                    Šo formulu piemēro liemeņiem, kuru svars ir no 50 līdz 120 kilogramiem.”
                           
                        
            
                  3.
               
               
                  Pielikuma III daļu (Fully automatic ultrasonic carcase grading (Autofom)) aizstāj ar šādu daļu:
                  “III   DAĻA
                  
                  
                     Autofom I
                  
                  
                              1.
                           
                           
                              Šajā daļā iekļautos noteikumus piemēro tad, kad cūku liemeņu klasifikāciju veic ar aparātu, kura nosaukums ir “Autofom I”.
                           
                        
                              2.
                           
                           
                              Aparāts ir aprīkots ar 16 ultraskaņas devējiem, 2 MHz (Carometec A/S), darbības attālums starp devējiem ir 25 milimetri.
                              Ultraskaņas dati ietver muguras tauku slāņa biezuma, muskuļu slāņa biezuma un saistīto parametru mērījumus.
                              Mērījumu rezultātus ar datora palīdzību aprēķina, izsakot tos kā muskuļaudu procentuālā daudzuma aplēses.
                           
                        
                              3.
                           
                           
                              Cūku liemeņu muskuļaudu daudzumu aprēķina, pamatojoties uz 31 mainīgo lielumu pēc šādas formulas:
                              LMP = 63,95382561 – 0,11923455•IP001 – 0,09558979•IP002 – 0,10584604•IP007 – 0,05155666•IP009 – 0,13640649•IP016 – 0,14213204•IP022 + 0,03049588•IP030 + 0,01790568•IP032 + 0,01105555•IP038 – 0,16701099•IP042 – 0,06005469•IP071 – 0,22169624•IP079 + 0,06666878•IP084 + 0,05392766•IP086 – 0,21648737•IP090 – 0,26525617•IP091 – 0,09417923•IP092 – 0,01909767•IP093 – 0,01964313•IP094 – 0,02064380•IP095 – 0,01600385•IP096 – 0,01119575•IP103 – 0,00827959•IP109 – 0,00687431•IP111 – 0,00757384•IP112 + 0,01885055•IP113 + 0,06095365•IP115 + 0,05703606•IP116 + 0,04184455•IP120 + 0,04682307•IP121 + 0,03958671•IP122
                              kur:
                              
                                           
                                       
                                       
                                          LMP = aplēstais liemeņa muskuļaudu procentuālais daudzums,
                                       
                                    
                                           
                                       
                                       
                                          IP001, IP002, IP007…IP122 ir mainīgie lielumi, kas izmērīti ar Autofom I.
                                       
                                    
                        
                              4.
                           
                           
                              Cūku liemeņu muskuļaudu daudzumu var arī aprēķināt, pamatojoties uz 3 t vērtībām (svarīgākie komponentu mainīgie lielumi) pēc šādas formulas:
                              LMP = 58,31148999 + 1,16880438•T1 + 0,66490881•T2 + 0,60981266•T3
                              kur:
                              
                                          LMP
                                       
                                       
                                          =
                                       
                                       
                                          aplēstais liemeņa muskuļaudu procentuālais daudzums,
                                       
                                    
                                          T1, T2, T3
                                       
                                       
                                          =
                                       
                                       
                                          svarīgākie komponentu mainīgie lielumi, kas aprēķināti, pamatojoties uz 3. punktā minēto 31 mainīgo lielumu.
                                       
                                    
                        
                              5.
                           
                           
                              Mērījumu punkti un statistikas metode ir aprakstīti II daļā protokolā, kuru Vācija ir iesniegusi Komisijai saskaņā ar 23. panta 4. punktu Komisijas Regulā (EK) Nr. 1249/2008 (1).
                              Šo formulu piemēro liemeņiem, kuru svars ir no 50 līdz 120 kilogramiem.
                           
                        
            
                  4.
               
               
                  Pievieno šādu IV un V daļu:
                  “IV   DAĻA
                  
                  
                     Autofom III
                  
                  
                              1.
                           
                           
                              Šajā daļā iekļautos noteikumus piemēro tad, kad cūku liemeņu klasifikāciju veic ar aparātu, kura nosaukums ir “Autofom III”.
                           
                        
                              2.
                           
                           
                              Aparāts ir aprīkots ar 16 ultraskaņas devējiem, 2 MHz (Carometec A/S), darbības attālums starp devējiem ir 25 milimetri.
                              Ultraskaņas dati ietver muguras tauku slāņa biezuma, muskuļu slāņa biezuma un saistīto parametru mērījumus.
                              Mērījumu rezultātus ar datora palīdzību aprēķina, izsakot tos kā muskuļaudu procentuālā daudzuma aplēses.
                           
                        
                              3.
                           
                           
                              Cūku liemeņu muskuļaudu daudzumu aprēķina, pamatojoties uz 5 mainīgajiem lielumiem pēc šādas formulas:
                              LMP = 65,21715434 – 0,23517230•R2P2 – 0,23350031•R2P6 – 0,25098775•R2P10 – 0,10926670•R2P13 + 0,19342930•R3P5
                              kur:
                              
                                          LMP =
                                       
                                       
                                          aplēstais liemeņa muskuļaudu procentuālais daudzums,
                                       
                                    
                                          R2P2 –
                                       
                                       
                                          tauku slāņa (bez ādas) divu mērījumu vidējais svērtais lielums (milimetros), svērtā attiecība ir 2/3 pret 1/3,
                                       
                                    
                                          R2P6 –
                                       
                                       
                                          minimālā tauku slāņa divu mērījumu vidējais svērtais lielums (milimetros), svērtā attiecība ir 2/3 pret 1/3,
                                       
                                    
                                          R2P10 –
                                       
                                       
                                          minimālais tauku slānis šķērsgriezumā (milimetros),
                                       
                                    
                                          R2P13 –
                                       
                                       
                                          sākotnējais liemeņa lieluma novērtējums,
                                       
                                    
                                          R3P5 –
                                       
                                       
                                          maksimālā gaļas slāņa mērījums (maksimālā ribas pozīcija mīnus tauku slāņa minimālā pozīcija, milimetros).
                                       
                                    
                        
                              4.
                           
                           
                              Mērījumu punkti ir aprakstīti II daļā protokolā, kuru Vācija ir iesniegusi Komisijai saskaņā ar 23. panta 4. punktu Regulā (EK) Nr. 1249/2008.
                              Šo formulu piemēro liemeņiem, kuru svars ir no 50 līdz 120 kilogramiem.
                           
                        
                     V   DAĻA
                  
                  
                     CSB Image Meater
                  
                  
                              1.
                           
                           
                              Šajā daļā iekļautos noteikumus piemēro tad, kad cūku liemeņu klasifikāciju veic ar aparātu, kura nosaukums ir “CSB Image-Meater”.
                           
                        
                              2.
                           
                           
                              Aparātu CSB Image-Meater galvenokārt veido videokamera, ar attēlu analīzes karti aprīkots personālais dators, ekrāns, printeris, vadības mehānisms, vērtēšanas mehānisms un saskarnes. Visus trīs Image-Meater mainīgos lielumus mēra uz liemeņa viduslīnijas šķiņķī (ap M. gluteus medius).
                              Mērījumu rezultātus ar datora palīdzību aprēķina, izsakot tos kā muskuļaudu procentuālā daudzuma aplēses.
                           
                        
                              3.
                           
                           
                              Cūku liemeņu muskuļaudu daudzumu aprēķina pēc šādas formulas:
                              LMP = 68,06616 – 0,45829•MS + 0,11278•MF – 0,25545•WL
                              kur:
                              
                                          LMP =
                                       
                                       
                                          aplēstais liemeņa muskuļaudu procentuālais daudzums,
                                       
                                    
                                          MS –
                                       
                                       
                                          vidējais tauku slāņa mērījums virs M. gluteus medius (muguras pusē) (milimetros),
                                       
                                    
                                          MF –
                                       
                                       
                                          vidējais gaļas slāņa mērījums gar M. gluteus medius (milimetros),
                                       
                                    
                                          WL –
                                       
                                       
                                          vidējais četru jostas skriemeļu ķermeņu garums, ko mēra uz galvas pusi no M. gluteus medius (milimetros).
                                       
                                    
                        
                              4.
                           
                           
                              Mērījumu punkti ir aprakstīti II daļā protokolā, kuru Vācija ir iesniegusi Komisijai saskaņā ar 23. panta 4. punktu Regulā (EK) Nr. 1249/2008.
                              Šo formulu piemēro liemeņiem, kuru svars ir no 50 līdz 120 kilogramiem.”
                           
                        
            
         (1)  OV L 337, 16.12.2008., 3. lpp.”